Panouri fotovoltaice mentenanță. Înainte de a-ți instala panouri fotovoltaice pe locuință este bine să fii conștient de costurile implicate nu doar de instalarea și punerea lor în funcțiune, ci și de întreținerea acestora.
Ce presupune mentenanța panourilor fotovoltaice
Mentenanța panourilor fotovoltaice se referă atât la curățarea panourilor, cât și la verificarea echipamentelor, actualizarea software-ului sau la servicii de suport oferite telefonic sau prin e-mail. Pe piață există diferite pachete de mentenanță a panourilor fotovoltaice, iar prețul variază în funcție de serviciile incluse.
Mentenanța unui sistem fotovoltaic este esențială pentru funcționarea eficientă a acestuia, pe termen lung. Concret, o mentenanță regulată și corectă poate contribui la menținerea eficienței sistemului și poate totodată să prelungească viața componentelor, se arată pe site-ul firmei Revicon.
Panouri fotovoltaice mentenanță – servicii incluse
Potrivit unor ghiduri publicate de firme din domeniu pe site-urile revicon.ro și electricup.ro, mentenanța panourilor fotovoltaice include mai multe activități, ca de exemplu:
-curățarea panourilor fotovoltaice pentru a îndepărta praful, murdăria și alte depuneri care pot acoperi suprafața panourilor, reducând eficiența colectării de energie solară;
-repararea sau înlocuirea componentelor defecte;
-utilizarea unor sisteme de monitorizare pentru a urmări performanțele sistemului (în acest fel, prosumatorii pot afla dacă eficiența sistemului a scăzut);
-analize termografice, care au rolul de a vizualiza starea panourilor;
-verificarea cablurilor și a conexiunilor;
-verificarea stării invertorului (acesta este o componentă esențială a sistemului fotovoltaic, ce transformă curentul continuu produs de panouri în curent alternativ, care poate fi livrat în rețea);
-verificarea structurii de sprijin;
-verificarea comutatoarelor și a echipamentelor de protecție;
-inspecția sistemului de alimentare;
-analiza transformatoarelor.
Panouri fotovoltaice mentenanță – preț
După cum arătam mai sus, firmele din domeniu oferă diverse pachete pentru mentenanța panourilor fotovoltaice, iar prețurile variază în funcție de serviciile incluse.
Suport telefonic: 9-17
Suport e-mail: 12/24
Access remote 12/24
Actualizarea software-ului – remote
Verificarea parametrilor de lucru a invertoarelor – remote
Mentenanța echipamentului (suflarea invertorului de praf și verificarea panourilor)
Intervenție la 6 luni pentru verificarea echipamentelor.
Panouri fotovoltaice mentenanță – listă de prețuri
Un alt pachet oferit de aceeași companie costă 3.098 de lei / an (garanția oferită este de 2 ani) și include:
Suport telefonic: 9-17
Suport e-mail: 12/24
Access remote lunar
Actualizarea software-ului – remote
Verificarea parametrilor de lucru a invertoarelor – remote
Mentenanța echipamentului (suflarea invertorului de praf și verificarea panourilor)
Intervenție la 6 luni pentru verificarea echipamentelor
Spălarea panourilor fotovoltaice la 6 luni
Scanarea panourilor fotovoltaice la 6 luni cu dronă full (celule, praf, pete etc).
Cât costă mentenanța panourilor fotovoltaice
O altă companie din domeniu, FotoSolar, oferă servicii de mentenanță pe bază de abonament lunar. De exemplu, pentru un sistem fotovoltaic cu o putere instalată de maximum 10 kW (kilowați), prețul este de 360 de lei. Dacă sistemul fotovoltaic este mai mare, având o putere cuprinsă între 11 și 20 kW, prețul este de 625 de lei.
Pentru un sistem cu puterea de 21-30 kW, mentenanța costă 1.000 de lei / lună. Cea mai scumpă este mentenanța sistemelor cu putere cuprinsă între 76 și 100 kW, prețul fiind de 3.400 de lei / lună.
Panouri fotovoltaice mentenanță – riscuri
Dacă panourile fotovoltaice nu sunt curățate corect, pot apărea diverse probleme, ca de exemplu:
Scăderea eficienței. Dacă sunt acoperite de praf, de murdărie, de frunze sau de crengi care au crescut și fac umbră peste panouri, eficiența sistemului va scădea. Potrivit electricup.ro, acumularea de murdărie scade cu 20% randamentul instalaţiei.
Supraîncălzire. Murdăria și depunerile pot acționa ca un izolator termic, iar panourile nu se mai răcesc corespunzător. Acestea se pot supraîncălzi, ceea ce poate duce la deteriorarea componentelor și la reducerea duratei lor de viață.
Probleme de siguranță. Este important ca toate componentele să fie verificate periodic. Conexiunile sau cablurile se pot defecta sau deteriora în timp, iar dacă nu sunt înlocuite sau reparate la timp ele pot crea risc de incendiu.
Pierderea garanției. Unii producători de panouri fotovoltaice pot să excludă de la garanție daunele provocate de neglijență sau de absența mentenanței, mai notează revicon.ro.
Dacă acest articol despre panouri fotovoltaice mentenanță vi s-a părut util, v-ar putea interesa și:
Panouri fotovoltaice păreri. Preț, amortizare, durată de viață
Cât costă panourile fotovoltaice. Ghid cu 7 exemple
Panouri fotovoltaice 5 kW preț. Kit, montaj, dosar de prosumator
Cât de eficiente sunt panourile fotovoltaice. Ghid cu exemple
Panouri fotovoltaice Casa Verde 2024. Când începe noua sesiune
Cele mai mari parcuri de energie solară din România. TOP 21 centrale
Cele mai mari parcuri de energie solară din Europa. TOP 10
Cum îți pui panouri fotovoltaice. Primești 4.000 de euro de la stat
Ce conține dosarul de prosumator. Ghid explicativ în 9 pași
Cum devii prosumator. Ghid detaliat în 9 pași
Facturare energie electrică prosumator. Ghid cu explicațiile ANRE